PÁLYÁZATI FELHÍVÁS

A Pro Regione alapítvány kuratóriuma a 2018-as évre pályázatot ír ki a Debreceni Egyetem alábbi karainak: **Állam- és Jogtudományi Kar, Bölcsészettudományi Kar, Gyermeknevelési és Gyógypedagógiai Kar, Informatikai Kar, Műszaki Kar, Természettudományi és Technológiai Kar, Zeneművészeti Kar nappali tagozatos hallgatói részére.**

Az alapítvány támogatására az alábbi kategóriákban lehet pályázatot benyújtani.

1. **Kategória**

Az alapítvány támogatást nyújt adott tárgyévben megjelent tudományos publikáció, ill. bemutatott zenei produktum elismeréseként.

A támogatás összege bruttó 100 000 Ft, amelyet szja-kötelezettség terhel.

1. **Kategória**

Az alapítvány egyösszegű támogatást nyújt az adott tárgyévben lezajlott külföldi tudományos konferencián, nemzetközi versenyen, zenei eseményen történő részvételért.

A támogatás összege bruttó 100 000 Ft, amelyet szja-kötelezettség terhel.

A pályázatra nevezhetnek mindazok, akik 2017 szeptembertől alapképzésben III., mesterképzésben I-II. éves, valamint osztatlan tanári képzésben IV-V. éves egyetemi hallgatók és

1. kiemelkedő tanulmányi munkájuk, szakmai tevékenységük alapján élvezik oktatóik, hallgatótársaik megbecsülését, valamint
2. az egyetemen művelt tudományágakban vagy művészeti területen kiemelkedő előmenetelt értek el.

**Egyéb feltételek és kritériumok a pályázat benyújtásához**

1. A kuratórium szociális helyzetet nem vesz figyelembe.
2. Kiemelkedő tanulmányi eredménynek minősül a 4,5 feletti egyszerű tanulmányi átlag, de legalább a 3 utolsó félévből kettőben el kell érni 4,5-öt. A Zeneművészeti Kar hallgatói esetében a 4,8 tanulmányi átlag a feltétel.
3. A pályázat tárgyát képező időpontban és a pályázat benyújtásának időpontjában is hallgatói jogviszony igazolása szükséges.
4. Az támogatás két egymást követő tanévben nem nyerhető el, és a pályázaton való részvételt az előző évben megítélt Universitas támogatás is kizárja. Az újabb pályázat benyújtásának feltétele a korábbi, támogatott tevékenységről készített beszámoló benyújtása, amit a korábbi pályázatot ajánló oktatóval ellenjegyeztetni kell. A kuratórium értékeli a korábbi támogatás eredményességét (a korábbi vállalások teljesítését) is.
5. A pályázathoz mellékelni kell egy vezető oktatói ajánlást. Amennyiben egy oktató több pályázót is támogat egy kategórián belül, azokat rangsorolnia kell.
6. A hiányos pályázat formai hibának minősül, ami a pályázat kizárásához vezet.
7. Kizáró ok, ha a pályázat tárgyát képező időpontban Nemzeti Felsőoktatási Ösztöndíjban részesült.

ERASMUS- ösztöndíjasoknak kiegészítő támogatást nem tudunk nyújtani.

**Pályázatokat benyújtani** az e célra kialakított

[**http**](https://www.detek.unideb.hu/tekalapitvany)**://uni-pro.unideb.hu**

internetes felületen lehet. Ezen a címen a Főmenüben közvetlenül olvasható a Pályázati felhívás. A belépéshez az egyetemi hálózati azonosítót kell használni. Akinek még nincsen, az a Neptun kód birtokában létre tudja hozni magának a weben. Ennek menete a fent megadott oldalon olvasható a Belépés menüben, ahogyan az ezzel kapcsolatban esetlegesen felmerülő egyéb problémák kezelése, végső esetben az ügyintéző elérhetősége is.

Belépés után a Főmenüben láthatóvá válik két másik menüpont: az Adatlap és az Alapítvány. Az Alapítvány menüpont kiválasztásakor megjelenő felület jobb oldalán a Hozzáadás gombbal választhatja ki a feltöltendő fájlokat.

Kérjük, töltse le az adatlapot, egészítse ki saját adataival, majd a kitöltött adatlapot és a többi benyújtandó dokumentumot beszkennelve töltse fel!

Kérjük, hogy minden, a pályázat szempontjából fontos dokumentumot (adatlap, ajánlás, önéletrajz, TDK dolgozatok és publikációk jegyzéke, eredmények dokumentumai, tanulmányi átlagról igazolás) töltsön fel. A három utolsó félév **tanulmányi átlagáról készült igazolást** a Hallgatói Adminisztrációs Központ munkatársai adnak ki.

**Figyelem!** A feltöltésnél konkrét, egyértelmű fájlneveket adjon meg (pl.: Kis Virág adatlap, Kis Virág pályázat indoklása stb.).

A pályázatok benyújtásával kapcsolatos esetleges problémáikat a Hallgatói Kapcsolatok és Szolgáltatások Központjának irodájában (Oktatási Központ II. emelet 202.), vagy e-mailben, a toth.ilona@unideb.hu címen szíveskedjenek jelezni.

A szkennelt feltöltendő anyagoknál az olvashatóság és nem a lehető legnagyobb felbontás a lényeg, a nagyméretű anyagok feltöltése kerülendő. Általában minden feltöltendő dokumentumot létre lehet hozni max. 1-2 MB terjedelemben. Egyszerre 3 MB-nál több fájl nem tölthető fel, de külön-külön akár sokkal több is. Képek esetén a jpg típusba mentés csökkenthet a méreten, de a pdf fájlokat is lehet optimalizálni, hogy beleférjenek ebbe a korlátba.

A pályázatok benyújtásának határideje: **2018. november 15-e 12 óra**

*Felhívjuk a pályázók szíves figyelmét arra, hogy a benyújtás határideje az internetes felület lezárását jelenti, ezt követően dokumentumok feltöltése nem lehetséges.*

**Felhívjuk az oktatók szíves figyelmét** arra, hogy amennyiben több pályázót ajánlanak azonos kategóriában, azokat kategóriánként rangsorolják, és a rangsort a **pályázat beadási határidejéig** papír alapon küldjék meg Tóth Ilona részére a Hallgatói Kapcsolatok és Szolgáltatások Központjának irodájában (Oktatási Központ II. emelet 202.). Ennek **elmulasztása kizárhatja a pályázót** a pályázatból.

Az alapítvány kuratóriuma minden pályázót írásban értesít az eredményről.

Az alapítvány kuratóriuma a támogatás folyósítását felfüggesztheti, ha a kedvezményezett a pályázatban meghatározott követelményeknek nem tesz eleget, vagy a támogatásra méltatlanná válik.

A pályázatok kezelése bizalmas, elbírálásukat – szükség szerint szakértők bevonásával – a kuratórium végzi.

Debrecen, 2018. október 15.

A Magyar Vidékért Alapítvány Kuratóriuma

 **Magyar Vidékért Alapítvány (2018)**

**Pályázati adatlap**

**……. kategória**

**A pályázó neve:**

**Születési név:**

**Kar, szak, évfolyam:**

**A pályázat szakmai célja/tárgya/témája:**

**Kiemelt ösztöndíjaim (Nemzeti Kiválósági Program** **ösztöndíj, sportösztöndíj, művészeti ösztöndíj, stb....) és eddigi egyetemi pályázati támogatásaim *(a sikeres pályázatok elhallgatása a pályázatból való kizárást vonja maga után)*:**

 **20......–tól – 20.....–ig** \_\_\_\_\_\_\_\_\_\_\_\_ Ft

 **20......–tól – 20.....–ig** \_\_\_\_\_\_\_\_\_\_\_\_ Ft

 **20......–tól – 20.....–ig** \_\_\_\_\_\_\_\_\_\_\_\_ Ft

**A három utolsó félév tanulmányi átlaga:**

 **\_\_\_\_\_\_\_ \_\_\_\_\_\_\_ \_\_\_\_\_\_\_**

**A pályázathoz csatolom az aláhúzással jelölt iratokat:**

1. A pályázat részletes indoklása
2. Az eddigi eredmények dokumentációja
3. A tudományos publikáció másolata
4. A bemutatott zenei produktumról szóló oklevél, igazolás
5. A tudományos konferencia, nemzetközi verseny, zenei esemény

részvételét igazoló dokumentum

1. Beszámoló az előző pályázati támogatás folyósításának

 időszakában elért eredményekről, a vállalások teljesítéséről

1. A három utolsó félév tanulmányi átlagáról készült fénymásolat
2. ....................................................................... ajánlása
3. Egyéb melléklet(ek) ……………………………………….

**Értesítési cím:**

**Név:**

**E-mail:**

**Telefon:**

**Helység irányítószámmal:**

**Utca:**

Dátum:

 ……….…………………

 **Pályázó aláírása**